Ritratt: Awtorità tax-Xandir .td_uid_2_602a771901ba8_rand.td-a-rec-img{text-align:left}.td_uid_2_602a771901ba8_rand.td-a-rec-img img{margin:0 auto 0 0} L-Awtorità tax-Xandir se tissussidja l-ħlas tal-Kors fil-Qari tal-Provi bil-Malti għal sitt persuni li jaħdmu fil-qasam jew għandhom xogħol relatat max-xandir, dan hekk kif wieħed mill-għanijiet tal-Awtorità tax-Xandir huwa li tkompli tgħolli l-livell tal-kwalità fix-xandir. Is-sitt parteċipanti li applikaw għal dan il-kors u li kollha ngħataw dan is-sussidju huma: Sephora Francalanza minn Newsbook.com.mt, Josef Fitzpatrick minn Media.Link, Roberto Francalanza minn ONE, Giselle Calleja minn PBS, Laura Cunningham mill-Għaqda Ġurnalisti Sport u Anita Piccinino Vassallo minn WE Media. Il-kors hu organizzat mid-Dipartiment tal-Malti fl-Università u l-Kunsill tal-Malti, u jwassal għaċ-Ċertifikat Universitarju fil-Qari tal-Provi bil-Malti ta' Livell 5 (MQF) u għax-Xhieda ta' Għarfien (warrant) mill-Kunsill tal-Malti. Dan il-kors universitarju hu twil sena u se jgħin biex l-istazzjonijiet lokali jkollhom aktar xandara mħarrġa fil-kitba tal-Malti u li jistgħu jservu wkoll bħala punt ta' referenza għall-kollegi tagħhom. Waqt it-tqassim tal-ftehim li sar bejn il-parteċipanti u l-Awtorità tax-Xandir, iċ-Chairperson tal-Awtorità tax-Xandir, Frank V. Farrugia, saħaq li wieħed mill-obbligi tal-Awtorità tax-Xandir huwa li tgħin biex ittejjeb il-kwalità fix-xandir u għalhekk l-Awtorità tħoss il-bżonn li tissussidja numru ta' xandara kull sena u tħarriġhom fl-użu tajjeb tal-lingwa Maltija. Min-naħa tagħha l-Kap Eżekuttiv, Dr Joanna Spiteri, qalet li apparti t-taħriġ biex iġibu ċ-Ċertifikat fil-Qari tal-Provi bil-Malti, dawn il-persuni se jkunu qed iħejju rapport dwar l-użu tal-Malti, liema rapport ser iservi biex ikunu identifikati nuqqasijiet kif ukoll suġġerimenti ta' kif għandu jintuża Malti tajjeb fix-xandir lokali. Minbarra dan l-isponsorship, minn żmien għal żmien l-Awtorità torganizza seminars għax-xandara dwar ir-regoli u d-direttivi li joħroġ il-Kunsill Nazzjonali tal-Ilsien Malti f'dak li hu t-tħaddim tal-lingwa. .td_uid_3_602a77190204a_rand.td-a-rec-img{text-align:left}.td_uid_3_602a77190204a_rand.td-a-rec-img img{margin:0 auto 0 0}